
Република Србија

Аутономна Покрајина Војводина

ОПШТИНА НОВА ЦРЊА

Председник општине

Број: 003459056 2026 08607 001 000 020 271
Дана: 22.07.2026.године
Н О В А   Ц Р Њ А 

На основу чланова 27.-29. Закона о јавној својини („Службени гласник РС“, бр. 72/2011, 88/2013, 105/2014, 104/2016-др.закон, 108/2016, 113/2017, 95/2018, 153/2020 и 94/2024), чл. 2. и 19. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Сл. гласник РС“, бр. 16/2018 и 79/23), члана 13. Одлуке о прибављању, располагању, управљању и коришћењу ствари у јавној својини општине Нова Црња („Сл. лист Општине Нова Црња“ бр. 9/21), Програма отуђења и давања у закуп грађевинског земљишта у јавној својини на територији општине Нова Црња за 2026. годину Црња („Службени лист општине Нова Црња“, бр.5/26), Измене и допуне Програма отуђења и давања у закуп грађевинског земљишта у јавној својини на територији општине Нова Црња за 2026.годину („Службени лист општине Нова Црња“, бр.9/26),  и члана 5. Одлуке о приступању поступку отуђења непокретности из јавне својине Општине Нова Црња („Сл. лист oпштине Нова Црња”, бр. 5/2026), Председник општине дана 23.07.2026.године расписује:
ЈАВНИ ОГЛАС ЗА ЈАВНО НАДМЕТАЊЕ ЗА ОТУЂЕЊЕ (ПРОДАЈУ) 
НЕПОКРЕТНОСТИ 
У ЈАВНОЈ СВОЈИНИ ОПШТИНЕ НОВА ЦРЊА 
-катастарских парцела 1050, 1051/1  и 1051/2, к.о. Војвода Степа


I ПРЕДМЕТ ОГЛАСА

Предмет јавног огласа је отуђење (продаја) непокретности у јавној својини општине Нова Црња, катастарских парцела: 

- Катастарска парцела бр. 1050, уписана у лист непокретности бр. 509 к.о. Војвода Степа, укупне површине 1070 m², земљиште у грађевинском подручју, коју чини: број дела 1-земљиште под зградом и другим објектом коју чини породична стамбена зграда у ул. Његошева, површине 99 m², број дела 2-земљиште уз зграду и други објекат, површине 500m², бр.дела 3-њива 2. класе, површине 471 m².

- Катастарска парцела бр. 1051/1, њива 2. класе, површине 863 m² и
- Катастарска парцела бр. 1051/2, њива 2. класе, површине 950 m²
	КО
	БР.ЈАВНОГ НАДМЕТАЊА 
	Бр. парцеле и површина (m2)
	Почетна цена 
(дин)
	          Депозит

       10% (дин)

	Нова Црња
	1.
	- к.п. бр. 1050, к.о. Војвода Степа, површине 1070 m²

-к.п. бр. 1051/1, к.о. Војвода Степа, површине 863 m² и

- к.п. бр. 1051/2, к.о. Војвода Степа, површине 950 m²

	668.977, 00 

	66.897,70


Заинтересовани понуђачи могу да разгледају непокретности које су предмет продаје све до истека рока за подношење пријава на Јавни оглас.

Правила уређења и грађења: Подаци из планске документације о грађевинском земљишту и објектима који се на њему могу градити дефинисани су Планом генералне регулације насеља Војвода Степа („Сл.лист Општине Нова Црња“, бр. 2/11 и 19/24).

Планови су објављени на званичној интернет страници Општине Нова Црња  www.novacrnja.rs/sr, секција „Сервиси“ >„Урбанизам и грађевинарство“> „Планска документација“, у које се може извршити увид. 

   Намена земљишта: Предметне парцеле се према поменутим плановима налазе у зони становања у којој је предвиђено следеће: 
Намена и врста објеката

Главни објекти: породични стамбени објекти, породични стамбено-пословни и пословно-стамбени објекти, пословни објекти, вишепородични стамбени објекти или вишепородични стамбено-пословни објекти. Дозвољена је изградња два стамбена објекта на парцели која испуњава услове за то, односно уколико су испуњени сви остали услови и урбанистички параметри дефинисани овим Планом. Изузетно, се на парцели као главни објекти могу наћи складишни, односно економски објекти (нпр. подна складишта, силоси, колске ваге и сл.), ако су у функцији пословања и под условом да не угрожавају суседе.  

Други објекти на парцели: гараже, летње кухиње, котларнице, оставе (за огрев, алат и сл.), приручни магацини, надстрешнице и вртна сенила, дворишни камини, мини базени и спортско-рекреативни терени, бунари, трафо станице, водонепропусне бетонске септичке јаме (као прелазно решење до прикључења на несељску канализациону мрежу), пољски клозети, ограде, као и објекти за гајење животиња – стаје, штале и др. објекти (за коње, говеда, козе, овце, свиње, живину, голубове, куниће, украсну живину и птице), испусти за стоку, ђубришта (бетонске писте за одлагање чврстог стајњака, објекти за складиштење осоке), објекти за складиштење сточне хране (сеници, магацини за складиштење концентроване сточне хране, бетониране сило јаме и сило тренчеви), објекти за складиштење пољопривредних производа (амбари, кошеви) и др. објекти намењени пољопривредном газдинству (објекти за машине, возила и алат, пушнице, сушнице, стакленици, силоси и сл.)

Пословне делатности које се могу дозволити у зони становања су из области: трговине на мало, производног и услужног занатства, угоститељства и услужних делатности. Производне делатности мањег обима у зони становања се могу дозволити уз обезбеђење услова заштите животне средине. У оквиру зоне становања није дозвољена изградња производних и складишних објеката већих капацитета (силоса и подних складишта капацитета преко 500 t), нити бављење делатношћу која буком, штетним гасовима, зрачењем, повећаним обимом саобраћаја или на други начин може угрозити квалитет становања. На већим парцелама намењеним становању пољопривредног типа (пољопривредно газдинство) је дозвољен узгој до 100 комада живине и до 20 условних грла копитара и папкара (једно условно грло се рачуна до 500 kg живе ваге). Изузетно, на парцелама у рубним деловима насеља, које се граниче са пољопривредним земљиштем, тј. атаром, је дозвољено држање и узгој већег броја домаћих животиња (у виду фарми и мини-фарми), с тим да се за држање и узгој до 100 условних грла не захтева израда урбанистичког пројекта, а да се за фарме капацитета преко 100 условних грла обавезно изради урбанистички пројекат (којим ће се утврдити планирани капацитети, урбанистичко-архитектонско решење комплекса и услови прикључења на комуналну инфраструктуру), а у
Урбанистички елементи за реализацију: није утврђена потреба израде планске документације нижег реда.
II УСЛОВИ ОТУЂЕЊА

Лице које је прибавило у својину непокретности, сноси трошкове потврђивања (солемнизације) уговора о отуђењу код јавног бележника, као и друге трошкове проистекле из уговора.

Допринос за уређивање грађевинског земљишта плаћа лице коме се отуђују непокретности ако је Решењем о грађевинској дозволи утврђена обавеза плаћања истог, у складу са одлуком која регулише допринос за уређивање грађевинског земљишта.


Купац се обавезује да о свом трошку: 

-  приведе намени и користи непокретности у складу са планом генералне регулације насеља Војвода Степа,
-   одржава земљиште до његовог привођења намени.

Обавеза будућег купца је да обавља делатност и парцеле које су предмет огласа користи у складу са Планом генералне регулације насеља Војвода Степа („Сл. лист општине Нова Црња“ бр.2/11 и 19/24).
Купац је дужан да се приликом евентуалне изградње придржава одредаба важећих Закона и подзаконских прописа, плана генералне регулације насеља Војвода Степа, других норматива, регулатива, стандарда прописаних за врсту објеката који гради.

Купац преузима непокретности у виђеном стању, без обавезе продавца да изведе било какве радове на уређењу земљишта, као и без обавезе продавца да изврши рашчишћавање и насипање терена. Купац се потписом Уговора одриче било каквих примедби по основу евентуалних материјалних недостатака на предметној непокретности.
III УСЛОВИ ПРИЈАВЉИВАЊА
Право учешћа у јавном надметању имају сва заинтересована физичка лица, предузетници, правна лица, која уплате депозит наведен у Огласу и која испуњавају остале услове Огласа, који своје учешће пријављују комисији путем писарнице Општинске управе.

Пријава правног лица мора да садржи: назив, седиште и број телефона и мора бити потписана од стране овлашћеног лица.

Уз пријаву правног лица се прилаже оригинални извод из регистра привредних субјеката са подацима за то правно лице, не старији од 30 дана.

Пријава физичког лица мора да садржи: име и презиме, адресу, број личне карте и број телефона и мора бити потписана, а ако је то лице предузетник уз пријаву, односно понуду се прилаже оригинални извод из регистра привредних субјеката или потврда да је предузетник уписан у одговарајући регистар, све не старије од 30 дана.

У случају да подносиоца пријаве, односно понуде заступа пуномоћник, пуномоћје за заступање мора бити оверено од стране јавног бележника.

Пријава, односно понуда је непотпуна ако не садржи све што је прописано, ако нису приложене све исправе како је то предвиђено, односно ако не садржи све податке предвиђене огласом или су подаци дати супротно објављеном огласу.
Учесници у јавном надметању су дужни да уплате депозит, како је наведено у одељку „I ПРЕДМЕТ ОГЛАСА“ (10% од почетне цене непокретности), на рачун Општинске управе Нова Црња број 840-764804-57, модел 97, позив на број 20-220 са сврхом уплате – депозит за јавно надметање за отуђење непокретности у јавној својини –катастарских парцела 1050, 1051/1  и 1051/2, к.о. Војвода Степа.
 
Учесник у јавном надметању у пријави даје изјаву:
- да прихвата услове из Огласа,
- да му је омогућен увид у планску и другу документацију,

- да је упознат са:

- фактичким стањем катастарских  парцела за коју подноси пријаву;

- изводом из листа непокретности број 509, к.о. Војвода Степа коју је издао РГЗ Служба за катастар непокретности Нова Црња;

- Одлуком о приступању поступку отуђења непокретности из јавне својине Општине Нова Црња („Сл. лист oпштине Нова Црња”, бр. 5/2026).
Пријаве се достављају на прописаном обрасцу за пријављивање који је саставни део овог Огласа  на адресу: Општинска управа општине Нова Црња,ул. ЈНА 110, 23218 Нова Црња -Комисији за спровођење поступка јавног надметања за отуђење непокретности у јавној својини- катастарских парцела 1050, 1051/1  и 1051/2, к.о. Војвода Степа.
Образац пријаве за јавно надметање се може преузети сваког радног дана, у току трајања Огласа, на писарници Oпштинске управе општине Нова Црња и на званичној веб страници Општине Нова Црња  www.novacrnja.rs .

Пријаве се достављају препорученом пошиљком или се лично предају на писарници Општинске управе општине Нова Црња, у затвореној коверти на којој је јасно назначено:„Пријава за Јавни оглас за јавно надметање за отуђење (продају) непокретности у јавној својини- катастарских парцела 1050, 1051/1  и 1051/2, к.о. Војвода Степа, са назнаком: НЕ ОТВАРАТИ.“
Рок за подношење документације за пријављивање је 30 дана рачунајући дан објављивања јавног огласа, односно закључно са 21.08.2026.године, до 14,00 сати.
Непотпуне, неуредне и неблаговремене пријаве неће се разматрати. 

Благовременим ће се сматрати све пријаве које стигну у писарницу Општинске управе општине Нова Црња до наведеног рока, без обзира на начин на који су достављене.
Пријава је непотпуна ако не садржи све што је прописано, ако нису приложене све исправе како је то предвиђено, односно ако не садржи све податке предвиђене огласом или су подаци дати супротно објављеном огласу. 
Пријава је неуредна уколико није достављена у затвореној коверти на начин који је прописан овим огласом.
IV КРИТЕРИЈУМИ ЗА ИЗБОР НАЈПОВОЉНИЈЕГ ПОНУЂАЧА

Основни критеријум за избор понуђача је висина понуђене купопродајне цене. 

Грађевинско земљиште се отуђује лицу које понуди највећу цену за то земљиште, која се накнадно не може умањивати.


Под умањењем највеће цене не сматра се попуст коју одобрава власник грађевинског земљишта у јавној својини, тј. Општина Нова Црња, за једнократно плаћање одређене цене.
V ПОСТУПАК ЈАВНОГ НАДМЕТАЊА
Предметно земљиште се продаје јавним надметањем. Поступак јавног надметања спроводи Комисија коју је формирао Председник општине Нова Црња.
Јавно надметање ( лицитација) одржаће се 25.08.2026.године са почетком у 12:30 сати, у сали 16 Општинске управе општине Нова Црња, ЈНА 110, Нова Црња.
Неблаговремена, неуредна и непотпуна пријава се одбацује, а подносиоци исте немају право учешћа на јавном надметању, што ће бити посебно наведено у записнику о току лицитације.
Пуномоћја се предају лично, Комисији, непосредно пре јавног надметања. Учесници у јавном надметању су обавезни да комисији дају на увид личну карту и доказ о уплати депозита.
Почетна цене за надметања за отуђење (продају) непокретности у јавној својини- катастарских парцела 1050, 1051/1  и 1051/2, к.о. Војвода Степа наведена је у одељку „I ПРЕДМЕТ ОГЛАСА“.
Поступак јавног надметања спровешће се и у случају да пристигне најмање једна благовремена и потпуна пријава на основу које се подносилац региструје и проглашава купцем, ако почетну цену по којој се непокретност отуђује из јавне својине прихвати као купопродајну цену, с тим да уколико не прихвати купопродајну цену, губи право на враћање депозита. 
Јавно надметање се спроводи по следећем поступку:
Јавно надметање отвара председник Комисије и утврђује ко је поднео пријаве и ко је од подносиоца пријава присутан са овлашћењем да учествује у јавном надметању.

Поступак јавног надметања почиње тако што Комисија проверава идентитет подносиоца уредних пријава или овлашћених заступника. 

Председник Комисије објављује почетак јавног надметања, наводи парцеле које су предмет јавног надметања, као и почетни износ и позива учеснике да понуде своје износе. 
Учесник јавног надметања дужан је да јасно и гласно каже који износ нуди. 

Учесници у јавном надметању усменим изјашњавањем нуде износе за понуђено земљиште. 

Лицитациони корак износи 50.000,00 динара.

Уколико излицитирана цена прелази двоструки износ почетне цене, потребно је да сви учесници који настављају надметање, допуне депозит до 50 % укупне излицитиране цене. Надметање се наставља после положеног депозита.

Понуђач чија понуда буде три пута узастопно поновљена од стране Председника комисије или овлашћеног члана Комисије, стиче право на куповину земљишта.

Председник Комисије пита три пута: „Да ли неко даје више од највише претходно понуђеног износа“ и констатује дату понуду и име учесника. 

Учесник који је понудио највиши износ потписује изјаву да је понудио највиши износ са назнаком висине износа, након чега Председник комисије оглашава да је јавно надметање завршено. 

Лицу које омета рад Комисије, може се изрећи опомена.

Ако и после изрициња опомене исто лице настави да омета рад Комисије, удаљиће се из просторије у којој Комисија заседа, а Комисија ће наставити са радом.

Уколико не може да обезбеди несметано спровођење поступка и поред изречених мера опомене и удаљења, Комисија може одлучити да прекине јавно надметање. 

У случају прекида, Комисија је дужна да одреди када ће се поступак наставити. Све околности везане за евентуално удаљење појединих лица или прекида поступка, уносе се у записник. 

Сваки учесник јавног надметања има право да, током поступка јавног надметања, даје примедбе на рад Комисије  и сам ток поступка што се уноси у записник.

Учеснику у јавном надметању чија се понуда прихвати, уплаћени депозит урачунаће се у купопродајну цену и одузети од вредности постигнуте на јавном надметању.

Учесник који понуди највиши износ купопродајне цене потписује изјаву о висини понуђене цене коју је дужан да уплати у целости у року утврђеном огласом. 

Учеснику у јавном надметању који не оствари право на куповину земљишта, уплаћени депозит ће се вратити у року од пет радних дана од дана спроведеног поступка. Депозит се неће вратити уколико учесник у јавном надметању не приступи јавном надметању или одустане од куповине или не потпише купопродајни уговор. Депозит се не враћа ни понуђачу који је одлуком комисије за спровођење поступка јавног надметања удаљен са јавног надметања због нарушавања реда и дисциплине.
Записник о спроведеном поступку са пријавама, пратећом документацијом и Предлогом одлуке о отуђењу грађевинског земљишта учеснику који је понудио највишу цену, Комисија доставља Председнику општине у року од 8 (осам) дана од дана одржавања јавног надметања, ради доношења Одлуке о отуђењу. Уколико се утврде неправилности у спровођењу поступка јавног надметања, Председник општине ће поништити одлуку о расписивању јавног огласа.

Општина Нова Црња коју заступа Председник општине и лице коме се грађевинско земљиште отуђује, закључују уговор у року од 30  дана од дана доношења одлуке.

Учесник јавног надметања, који сматра да је грађевинско земљиште отуђено супротно одредбама закона, те да му је на тај начин повређено право, може поднети надлежном суду тужбу за поништај уговора у року од осам дана од сазнања за закључење уговора, а најкасније у року од 30 дана од дана закључења уговора. 

Уколико најповољнији понуђач не приступи закључењу уговора у наведеном року, поступак ће се сматрати неуспелим и може се приступити новом поступку.

Учесник у јавном надметању чија се понуда прихвати (купац),  изјашњава се да ли ће утврђену (излицитирану) цену грађевинског земљишта исплатити у целости у року од 15 дана од дана закључења уговора о купопродаји, или ће плаћање извршити у периоду до 12 месеци. О плаћању преко 12 месеци, као и о одложеном плаћању, односно грејс периоду, на захтев инвеститора, одлучује Општинско веће. У случају плаћања цене отуђења једнократно, купац има право на умањење цене за 10%. Ради обезбеђења плаћања цене отуђења, купац је дужан да приликом закључења уговора, достави један од инструмената обезбеђивања плаћања који ће се одредити при уговорању, у складу са Одлуком о грађевинском земљишту у јавној својини општине Нова Црња.

Обавештење о Огласу ће бити објављено у листу „Дневник“ дана 23.07.2026.године, док ће Оглас бити објављен на огласној табли Општинске управе општине Нова Црња и на званичној веб страници Општине Нова Црња, с тим што је рок за подношење пријава 30 дана од дана објављивања Обавештења о Огласу у листу „Дневник “рачунајући дан објављивања јавног огласа, односно закључно са 21.08.2026.године, до 14,00 сати.
Све ближе информације могу се добити у Одељењу за привреду и локално економски развој Општинске управе општине Нова Црња, лично или позивом на број телефона 023/815-600 и 023/815-501.
Председник општине
Драган Даничић
